JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Holokaustiohvrite mälestuspäev Iisraelis
Iisrael ja Araabia Ühendemiraadid süvendavad kaubandussuhteid
Jordaania nõuab täielikku kontrolli Templimäel
Neljapäeval, 28. aprillil, kell 10.00 kõlasid sireenid kõikjal Iisraelis,
liiklus seiskus ja inimesed peatusid meenutama
80 aasta eest paljastatud holokausti ohvrite mälestust.
Igaaastane Holokausti mälestuspäev
on üks Iisraeli riikliku kalendri pidulikumaid päevi.
Suur osa riigist peatatakse kaheks minutiks austama neid,
kes hukkusid natside tapaprogrammi tulemusel.
Sireenid peatasid siis Iisraelis peaaegu kõik - jalakäijad seisid paigal,
bussid seiskusid vilkail tänavail, autod peatusid ka suurtel maanteedel
ja nende juhid seisid langetatud päi teel.
Tseremooniaid korraldatakse ka koolides,
avalikes asutustes ja armeebaasides.
Samal päeval, tund hiljem,
algas riigi parlamendis Knessetis tseremoonia "Igaühel on nimi",
mis on samuti igaaastane sündmus,
kus seadusandjad loevad ette holokaustiohvrite nimesid.
Mälestuspäeva raames korraldatakse igal aastal ka üritus Elu marss,
tänavu küll pärast 2-aastast koroonakriisist põhjustatud pausi.
Tänavusel sündmusel osales üksnes kaheksa holokausti üleelanut.
Eelmisel korral, kolme aasta eest, oli neid veel 70.
Viimastel nädalatel Templimäel üsna rajuks muutunud vägivalla taga
on olnud Iraan, kes on süstemaatiliselt õhutanud
ja sponsoreerinud Gazat valitsevat Hamasi
pühapaigas märuleid alustama ja jätkama.
Iisraeli luureteenistused on püüdnud kinni telefonivestlusi
Iraani välisministri Hossein Amir-Abdollahiani
ja Hamasi juhi Ismail Haniyeh' vahel,
kus Hamasi nii ülistatakse vägivaldsuste eest
kui õhutatakse jätkama neid terve ramadaani vältel.
Rahvusvaheline meedia on tituleerinud vägivaldsused siiski
traditsiooniliselt Iisraeli politsei ja julgeolekujõudude alustatuteks,
mis on omakorda tihendanud Iisraeli-vastaseid meeleavaldusi
islamimaailma eri paigus.
Iraani kaitsenõukogu sekretär ajatolla Ahmad Jannati teatas,
et ka eelmine nädal, 29. aprillil korraldatud
moslemite igaaastase Jeruusalemma ehk al-Qudsi päeva üks peamisi sihte
on kinnistada jätkuvalt ülemaailmset viha
sionistliku okupatsioonivalitsuse vastu.
Umbes pooleteise aasta eest sõlmitud nn Aabrahami lepingute tulemusel
on Iisrael ja Araabia Ühendemiraadid
sõlminud ulatuslikke kaubandussuhteid
eriti sõjavarustustööstuse vallas.
Nendega seoses on viimasel kahel nädalal maandunud Iisraelis
vähemalt kaheksa AÜE Õhujõudude rasket transpordilennukit.
Kõik lennukid maandusid Iisraeli Õhujõudude Nevatimi õhubaasis
Lõuna-Iisraelis ja tõusid taas lendu ca tund hiljem.
AÜE osaleb Saudi Araabia juhitud sõjalises kampaanias
Iraani toetatud Jeemeni houthi mässuliste vastu.
Viimastel kuudel on mässulised teinud mitmeid raketi- ja droonirünnakuid
nii saudide kui Emiraatide baaside pihta.
Iisrael on pakkunud AÜE-le toetust nende rünnakute vastu,
ja jaanuaris Abu Dhabis toimunud raketi- ja droonirünnaku järel,
kus hukkus kolm inimest,
käskis peaminister Naftali Bennett Iisraeli julgeolekuaparaadil
anda oma AÜE kolleegidele igasugust abi,
mis võiks neid tulevaste rünnakute eest kaitsta.
Nii Iisrael kui AÜE on teinud aastaid salajast koostööd
Iraani hegemoonia vastu,
ja välismaiste raportite väitel
on nad suletud uste taga parandanud luureinfo jagamist
ja oma sõjalisi suhteid, et valmistuda Iraanist johtuvateks ohtudeks.
Samal ajal kui Türgi on alustanud kampaaniat
suhete üles soojendamiseks Iisraeliga, on Lähis-Ida islamistlikud rühmitused
ülendanud Türgi presidendi paaria-klassi
ning mõistnud ta hukka kui islami reetja ja valetaja.
Palestiinlasest islamiuurija ja õpetlane Yousef Makharzah
süüdistas jõuliselt esmalt Iisraeli presidenti Herzogit,
kelle sõnul ei mõjuta Türgiga soojendatavad suhted
Jeruusalemma positsiooni,
ja teiseks Türgi presidenti, kes kutsus Herzogi Türki riigivisiidile.
Yousef Makharzah võrdleb Erdogani tegevust
islami seisukohast abielurikkumisega.
Tema tõlgenduse järgi on Erdogan mees, kes rikub abielu,
kuid leiab, et tema au jääb talle siiski alles.
Abielurikkumine ei vii ausse, mis on üks asi,
ja abielurikkumine on teine.
Normaliseerimine juutidega on üks asi,
kuid nende presidendi sõnul polevat see kuidagi seotud
Jeruusalemma positsiooniga Iisraeli pealinnana.
Kuid nüüd on Erdogan seda aktsepteerides hüljanud
Jeruusalemma islamistliku au, ja on valetaja.
Gazat valitseva terrorirühmituse kohalik juht Yahya Sinwar
ründas karmilt Iisraeli araabia partei Ra'ami juhti Mansour Abbasi,
kuna too osaleb endiselt valitsuses,
mis õhutavat Hamasi väitel Templimäel vägivalda.
Yahya Sinwari meelest on andestamatu kuritegu,
et islamipartei juht toetab sionistliku valitsuse tegevust,
kui aktsepteerib Iisraeli politsei tungimist al-Aqsa mošeesse,
mis on Sinwari sõnul pühaduseteotus.
See tähendavat sedagi, et Mansour Abbasi partei
on hüljanud oma islamistliku loomuse, kinnitas Yahya Sinwar.
Ta jätkas Ra'ami hukkamõistmist tõdemusega,
et selle juht Mansour Abbas on nüüd Abu Righal ehk reeturite isa.
Seda seetõttu, et Abbas on vihastanud nii Juuda ja Samaaria palestiinlasi
kui Gaza rühmitusi,
öeldes avalikult, et Iisrael on ja jääb juudiriigiks.
Viimatised märulid ning eriti Saudi Araabia väited selle kohta,
et Templimägi pole kuidagi islamiusule oluline paik,
on Jordaania kuninga ja usuringkonnad täiesti närvi ajanud.
Saudi Araabia, keda peetakse islamiusu juhtriigiks,
on Jordaania sõnul nüüd omaks võtnud seisukoha,
mille järgi Templimägi ja samas Jeruusalemm
on judaismile olulised paigad
ja nende kummardamine oleks seega islami solvamine.
Jordaania on pööranud seisu ringi nii, et viimaseil nädalail
ja eriti ramadaani ajal toimunud märulites oli süüdi Iisrael,
mistõttu nad panid ette,
et kogu Templimäe piirkond kõigi oma toetusmüüridega
tuleks kuulutada rahvusvahelise otsusega
üksnes Jordaania hallatavaks, mis nii kogu regiooni maha rahustaks.
Kuningas Abdullah II pole mures
üksnes Saudi Araabia muutunud hoiaku pärast,
vaid ka Iraani toetatud Hamasi pideva toetuse kasvamise pärast.
Halvimal juhul võib see viia selleni, et Templimäe haldus
siirduks Moslemivennaskonnale ja nii praktiliselt Hamasile.
Iisrael on nende plaanide vastu
ega nõustu muutma Templimäe staatust ühes ega teises suunas.
Probleemiks võib siiski kujuneda see,
et Jordaania viib teema otsustamiseks ÜRO Peaassambleesse,
kus see kindlasti ka läbi läheks.
Maavärinad on vaevanud Iisraeli
käesoleva aasta algusest alates enam kui aastakümneid,
mil ükski neist pole olnud kuigi tugev.
Kuid nende kordumine on andnud seismoloogidele põhjust muret tunda,
sest arvukate väikevärinate jätkumine
ennustab peaaegu kindlalt suurema värina saabumist.
Viimane maavärin toimus vaid mõne päeva eest Põhja-Iisraelis,
Nahariya linna lähedal,
ja oli tugevuselt Richteri skaala järgi 3,5-palline.
Kuigi see värin ei tekitanud veel ulatuslikke purustusi ja kahju,
said Iisraeli usuringkonnad sellest taas vett oma veskile, kuulutades,
et see on üks kindlaid Messia tulekuga seotud ennustusmärke.
Need kuulutused on järgnenud pea kõigile teistelegi maavärinatele
ja neile on alati otsitud seoseid
Vana Testamendi prohvetlikest tõlgendustest,
sobigu need siis iga olukorraga paremini või halvemini.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Uudistetoimetus soovib ka kõigile emadele õnnistatud Emadepäeva.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee